《乌夜啼》
清代·郁植

碧梧坠露惊秋早，罗帏辗转愁难晓。乳乌啼断井栏西，闺中一夜青丝老。

只可闺中伴我愁，乌啼切莫向边州。卢龙碛里征人在，多恐闻时也白头。

作者简介：（?—1679）清江苏太仓人，字大本，号东堂。诸生，八岁应试，作《五伦论》，为吴伟业所赞赏。既长，学力益深，为王士禛所赏识。兼工诗。康熙十八年举鸿博，未应试卒。